
Krajem prošle godine održan je sastanak KAoperative s gradonačelnikom 
Grada Karlovca na kojem je donesena odluka o raspisivanju natječaja za 
upravitelja Male scene Hrvatskog doma s ciljem povećanja njegove vidljivosti 
i značaja među građanima. 

Natječaj je službeno raspisan 25. veljače 2016. godine. KAoperativa, kao 
platforma koja zasada okuplja sveukupno 11 udruga, planira svakako prijaviti 
svoj plan aktivnosti te ovim putem poziva sve zainteresirane da se priključe. 
Rok za prijavu je 30 dana od objave, a rezultati se mogu očekivati kroz koji 
mjesec. 

Uvjeti natječaja nisu nimalo jednostavni za realizaciju od strane neprofitnih 
udruga, jer podrazumijevaju unos značajnih financijskih sredstava, no dakako 
i takvi uvjeti su pozitivan pomak u smjeru pretvaranja Hrvatskog doma u 
centar nezavisne kulture i društvenosti u Karlovcu. Detaljan opis svih uvjeta i 
očekivanih aktivnosti budućeg upravitelja možete pronaći ovdje . 

Primjenom modela upravljanja kroz zajedničku suradnju Grada Karlovca i 
jedne ili više povezanih organizacija civilnog društva, doprinosi se jačanju 
nezavisne kulture te se otvaraju nove mogućnosti društvenog uređenja. 
Također, povećavaju se mogućnosti zapošljavanja u nezavisnom sektoru i 
podiže se kvaliteta življenja u gradu, stoga valja pažljivo pratiti daljnji razvoj 
događaja u Hrvatskom domu. 

